Subject: FW: Abipalve: Turismiettevõtjate - ja liitude ühispöördumine EIS reformiga seoses EISile
From: "info - MKM" <[email-masked]>
To: "info - MKM" <[email-masked]>
Date: Mon, 20 Oct 2025 10:26:57 +0300

From: Kristina Jerjomina - MKM <[email-masked]>
Sent: Monday, October 20, 2025 8:52 AM
To: info - MKM <[email-masked]>
Subject: FW: Abipalve: Turismiettevõtjate - ja liitude ühispöördumine EIS 
reformiga seoses EISile

From: Erkki Keldo - MKM <[email-masked] <mailto:[email-masked]> >
Sent: Friday, October 3, 2025 4:07 PM
To: Külli Kraner <[email-masked] <mailto:[email-masked]> >
Cc: Ott Sarapuu <[email-masked] <mailto:[email-masked]> >; Andrus Aljas 
<[email-masked] <mailto:[email-masked]> >; marina.jogi 
<[email-masked] <mailto:[email-masked]> >; LAID Madis 
<[email-masked] <mailto:[email-masked]> >; Raili Mengel 
<[email-masked] <mailto:[email-masked]> >; Evelin Oras - MKM 
<[email-masked] <mailto:[email-masked]> >; Marie Allikmaa - MKM 
<[email-masked] <mailto:[email-masked]> >; Kristina 
Jerjomina - MKM <[email-masked] 
<mailto:[email-masked]> >; Kertu Subka - MKM <[email-masked] 
<mailto:[email-masked]> >
Subject: RE: Abipalve: Turismiettevõtjate - ja liitude ühispöördumine EIS 
reformiga seoses EISile

Tere!

Aitäh, et andsite märku oma murest! EIS-i organisatsioonisisesed muudatused 
tulenevad tõepoolest asutaja ehk riigi ootustest. Möödunud aasta lõpus 
uuendatud asutaja ootustes sedastasime, et EIS peab toimima asutusena 
efektiivsemalt, muu hulgas, et vähenema peavad valitsemiskulud, esineda ei 
tohi erasektori teenustega dubleerimist ning fookuses peab olema 
ettevõtjatele ühtse klienditeekonna loomine. Sellega, kuidas vastavat ootust 
organisatsiooni sees täpsemalt saavutada, EIS hetkel tegelebki.

Turismivaldkonna arendamine on nii ministeeriumi kui EIS-i jaoks jätkuvalt 
oluline. EISi ülesanne on tegeleda turismi edendamisega ja see on kirjas ka 
mainitud asutaja ootustes – EIS-i eesmärk on toetada ettevõtlust, Eesti 
rahvusvahelist konkurentsivõimet, nähtavust ning atraktiivsust 
turismipiirkonnana.

Oma tegevustes peab EIS lähtuma riigi strateegilistest dokumentidest, 
turismi pikast vaatest ja selle alla koostatavatest nelja-aastastest 
turismistrateegiatest ehk tegevuskavadest. Nende dokumentide koostamisel on 
kaasanud ja kaasab ministeerium ka edaspidi sektori erialaliite, 
turismisihtkohtade juhtimisorganisatsioone, puudutatud ministeeriume ja 
teisi sektori arengus olulisi osapooli. Nõnda on hetkel võimalik teha 
ettepanekuid turismi tegevuskava 2026-2029 eelnõule. Kasutan võimalust, et 
öelda - ootame väga teie peegeldust ja ettepanekuid.

Mis puudutab aga turismile eraldatud rahalisi vahendeid, siis EIS-i 
struktuurimuudatuste raames ei ole ministeeriumil kavas turismivaldkonna 
arendamiseks mõeldud eelarvet vähendada. See küll aga ei tähenda, et EIS 
saaks jääda kõrvale kõiki riigiasutusi puudutavatest üldistest 
kärpeülesannetest. Riigi rahaline seis on keeruline ja avaliku sektori 
ülesanne on kulusid vähendada.

Oleme ministeeriumis alustanud turisminõukoja korralise koosoleku 
organiseerimist. Täpse kuupäeva saame lähiajal paika, see võiks toimuda 
millalgi novembrikuu jooksul. Koosoleku saame rääkida EIS-i 
struktuurimuudatustest pikemalt.

Lugupidamisega

	Erkki Keldo
majandus- ja tööstusminister
Majandus- ja Kommunikatsiooniministeerium
 <mailto:[email-masked]> [email-masked]
 <https://www.mkm.ee> www.mkm.ee | Suur-Ameerika 1, Tallinn